Tsageru sun halaka sojojin Mali 54 | Labarai | DW | 02.11.2019
Tsageru sun halaka sojojin Mali 54
Tsageru sun halaka sojojin Mali 54 sakamakon hari cikin yankin arewacin kasar da ake samun kungiyoyin 'yan ta'adda masu dauke da makamai.
Ya zuwa yanzu hukumomin kasar Mali sun tabbatar da cewa adadin sojojin da suka mutu a wani harin kwanton bauna ya kai 54, kamar yadda mai magana da yawun gwamnati Yaya Sangare ya fitar cikin wata sanarwa. Tun farko wata sanarwar soja ta ce kimanin sojoji 20 sun tsira daga farmakin wanda ya faru a wannan Jumma'a da ta gabata.
Babu wanda ya dauki alhakin hari amma ana danganta harin kan kungiyoyin tsageru masu kaifin kishin addinin Islama. An kai wannan hari a yankin arewacin kasar kusa da iyaka da Jamhuriyar Nijar.
Sabon hari na zuwa kasa da wata guda bayan makamancinsa ya halaka sojojin Mali kusan 40. Arewaci da tsakiyar Mali dai na cikin tsaka mai wuya na hare-haren ta'addanci sakamakon tawayen 'yan aware da ya samo asali daga shekara ta 2012.
Kwanan wata 02.11.2019
Muhimman kalmomi Mali, Jamhuriyar Nijar
Permalink https://p.dw.com/p/3SNjE
Ana zaman makoki a Jamhuriyar Nijar 13.01.2020
Hukumomi a Nijar sun ware kwanaki uku na zaman juyayin gomman sojojin kasar da 'yan ta'adda suka hallaka a hari da suka kai a kan iyakar kasar da Mali a makon da ya gabata.
Nijar: Arangama tsakanin sojoji da mahara 10.01.2020
Akalla sojoji sama da 20 ne da kuma mahara 63 ne sun rasa rayukansu a Jamhuriyar Nijar sakamakon harin da ‘yan ta'adda suka kai cikin motoci da babura a wani baraki da ke garin Chinegodar a kan iyakar kasar da Mali.